— У нашых грамадзян ёсць вельмі сур’ёзная, нават небяспечная памылка: яны думаюць, што ў міліцыю з нагоды знікнення чалавека трэба звяртацца праз трое сутак і што раней за гэты тэрмін пошукавая дзейнасць ажыццяўляцца не будзе. Гэта няслушна. Мы ў сваёй працы з гэтым часта сутыкаемся, і бывае проста неверагодна шкада, што людзі страцілі каштоўны час праз свае памылкі і адсутнасць інфармацыі пра тое, як правільна сябе паводзіць, калі ёсць падставы хвалявацца за блізкага чалавека.